Margrét Lára Viðarsdóttir

Margrét Lára Viðarsdóttir (f. 25. júlí 1986) er íslensk fyrrum knattspyrnukona. Hún er fædd og uppalin í Vestmannaeyjum og hóf ferilinn aðeins 15 ára gömul með ÍBV í úrvalsdeild kvenna. Síðar hélt hún til Vals þar sem hún vann 4 Íslandsmeistaratitla. Hún skoraði meira en 200 mörk í úrvalsdeild kvenna á Íslandi og er önnur til að gera það og varð fimm sinnum markahæst í deildinni.

Margrét spilaði í Svíþjóð og Þýskalandi á ferlinum, lengst af með Kristianstad. Hún og keppti í meistaradeild Evrópu og varð markahæst þrisvar.

Hún hlaut útnefningu Samtaka íþróttafréttamanna sem Íþróttamaður ársins 2007. Margrét er markahæsta landsliðskona Íslands með 79 mörk. Hún lagði skóna á hilluna árið 2019. Margrét Lára hættir í fótbolta Rúv, skoðað,26. nóvember, 2019. Hún er sálfræðingur að mennt og starfar sem slíkur.

 Afrek 
Markahæsti leikmaður efstu deildar árin 2004, 2005, 2006, 2007 og 2008.
Markahæsti leikmaður Evrópukeppni félagsliða kvenna 2007 og 2008.
Markahæsti leikmaður undankeppni EM 2009.
Hefur mest skorað 7 mörk í einum leik í efstu deild.
Flest mörk skoruð á einu keppnistímabili í efstu deild á Íslandi, 38 mörk í 16 leikjum.
Íslandsmeistari fjórum sinnum og bikarmeistari einu sinni.
Markadrottning í Damallsvenskan 2011.
 Þrisvar markahæst í Meistaradeild Evrópu.

 Viðurkenningar 
Efnilegasti leikmaður efstu deildar 2003 og 2004.
Íþróttamaður Vestmannaeyja 2004.
Knattspyrnukona ársins 2004, 2006, 2007 og 2008.
Íþróttamaður ársins árið 2007.

 Tengill 
Margrét Lára á vef KSÍ

Flokkur:Íþróttamenn úr Vestmannaeyjum
Flokkur:Íslenskar knattspyrnukonur

Flokkur:Vestmannaeyingar